Eŭropa Universitat-Instituto

La Eŭropa Universitata Instituto (ankaŭ konata kiel EUI, ) estas internacia instrua kaj esplora institucio por postbakalaŭraj kaj postdoktoraj studentoj kaj sendependa organo de la Eŭropa Unio, establita de la membroŝtatoj por kontribui al kultura kaj scienca disvolviĝo en ekonomiko, historio, juro, politiko kaj sociaj sciencoj el eŭropa perspektivo. La Universitata Instituto estas internacia organizaĵo. Ĝi situas en diversaj vilaoj kaj palacoj en kaj ĉirkaŭ Florenco. Ĝi estis fondita en 1972 de la ses membroŝtatoj de tio, kio tiam estis la Eŭropa Komunumaro. Danio, Irlando kaj Britio aliĝis al la Eŭropaj Komunumoj en 1973 kaj poste aliĝis al la Konvencio establanta la Eŭropan Universitatan Instituton. Nova Konvencio estis adoptita en 1992 de la tiamaj dek du membroŝtatoj de la Eŭropa Komisiono, reviziante la Konvencion de 1972. Ĝi ekvalidis en 2007, kiam la lasta el la subskribintaj landoj ratifis la Konvencion. La EUI estas organizita en kvar fakojn: Ekonomiko, Historio, Juro, kaj Politikaj kaj Sociaj Sciencoj. La universitato ankaŭ havas interfakan centron por la studo de eŭropa integriĝo (Erasmus+}, la Centron Robert Schuman por Altnivelaj Studoj, kaj Akademion de Eŭropa Juro, kiu koncentriĝas pri EU-juro kaj homaj-rajtoj-juro. La Eŭropa Universitata Instituto estas membro de la Eŭropa Universitato de Sociaj Sciencoj, aŭ CIVICA. Referencoj Eksteraj ligiloj Arkivoj de la Eŭropa Universitata Instituto, ĉe la Historiaj Arkivoj de la Eŭropa Unio. Eŭropa Universitata Instituto (EUI) Centro Robert Schuman por Altnivelaj Studoj Programo de Max Weber Arkivigite je 2009-04-26 per la retarkivo Wayback Machine Archived EUI-Biblioteko Florenca Lernejo de Reguligo Stato de la Unio Eŭropa Observatorio pri Ciferecaj Amaskomunikiloj Eŭropa Fonduso por Amaskomunikiloj kaj Informo Centro pri Migrada Politiko